ଇ-ପାସ୍ ଥିଲେ ଅଫିସ୍ ଯାଇପାରିବେ ଘରୋଇ ସଂସ୍ଥାର କର୍ମଚାରୀ । ପାସ୍ ନଥିଲେ ହେବ କାର୍ଯ୍ୟାନୁଷ୍ଠାନ । ଜାଣନ୍ତୁ ସମ୍ପୂର୍ଣ - NITIDINA\nକରୋନା ମହାମାରୀରେ ବହୁତ ଲୋକ ଆଜି ଲଢୁଥିବା ବେଳେ ଆଉ ବହୁତ ଲୋକଙ୍କ ଜୀବନ ମଧ୍ୟ ଚାଲିଗଲାଣି । ହେଲେ କିଛି ଲୋକ ଏବେ ବି ସୁଧୁରିବାର ନାଁ ଧରୁ ନାଁହାନ୍ତି । ଅମାନିଆ ହୋଇ ବିନା କାମରେ ବାହାରେ ବୁଲୁଛନ୍ତି । ଏବେ କମିଶନରେଟ ପୋଲିସ ନିୟମକୁ ଆଉଟିକେ କଡାକଡି କରିଛି । ଲୋକମାନେ ଦୁନିଆ ବାହାନା କରି ବୁଲୁଥିଲେ, ହେଲେ ଆଉ ବାହାନା କଲେ ଚଳିବନି ।\nଅମାନିଆ ମାନେ ଆଉ ଅଫିସ ବାହାନାରେ ମନଇଚ୍ଛା ମଧ୍ୟ ବୁଲିପାରିବେନି । ଭୁବନେଶ୍ୱରରେ ପୁଣି ଆଇନ କଡ଼ାକଡି କଲା କମିଶନରେଟ ପୋଲିସ । ଅମାନିଆଙ୍କୁ ସାବାଡ଼ କରିବା ପାଇଁ କମିଶନରେଟ୍ ପୋଲିସ ପକ୍ଷରୁ ଆଉ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ନିଆଯାଇଛି । ଏବେ ବିନା ପାସରେ ଆଉ ବୁଲିପାରିବେନି କେହି । ଅଫିସ୍ ଆଳ ଦେଖାଇ ଯେଉଁମାନେ ରାଜଧାନୀରେ ମନଇଚ୍ଛା ବୁଲୁଥିଲେ ସେମାନଙ୍କ ପାଇଁ ନୂଆ ପଦକ୍ଷେପ ନେଇଛି କମିଶନରେଟ ପୋଲିସ ।\nଘରୋଇ ସଂସ୍ଥା କର୍ମଚାରୀମାନେ ଏବେ ଇ-ପାସ୍ ଦେଖାଇ ଅଫିସ୍ ଯାଇପାରିବେ । ଇ-ପାସ୍ ନଥିଲେ ଉକ୍ତ ବ୍ୟକ୍ତିଙ୍କ ବିରୋଧରେ କଡ଼ା କାର୍ଯ୍ୟାନୁଷ୍ଠାନ ନିଆଯିବ ବୋଲି କହିଛନ୍ତି କମିଶନରେଟ ପୋଲିସ । ଇ-ପାସ୍ ପାଇବା ପାଇଁ କମିଶନରେଟ ପୋଲିସ ପକ୍ଷରୁ ଇ-ଆପ୍ଲିକେସନ ବ୍ୟବସ୍ଥା ଆରମ୍ଭ କରାଯାଇଛି ।\nPress byte on E-Permission by CP on dt.15.05.2021.@dcpbbsr @dcp_cuttack @DCP_TRAFFIC @odisha_police https://t.co/1IvJZDZnn5\n -  COMMISSIONERATE POLICE (@cpbbsrctc) May 15, 2021\nରାଜଧାନୀରେ କାର୍ଯ୍ୟରତ ଘରୋଇ କମ୍ପାନୀ କର୍ମଚାରୀଙ୍କ ପାଇଁ ଏହି ପାସ୍ ବ୍ୟବସ୍ଥା କରାଯାଇଛି । ପୋଲିସ ପାସ୍ ଦେଉନଥିବାରୁ ଇ-ପରମିଶନ ଜରିଆରେ ପାସ୍ ଆବେଦନ ହେବ । ନିର୍ଦ୍ଦିଷ୍ଟ କେତେ କର୍ମଚାରୀଙ୍କୁ କାମ ପାଇଁ ଅନୁମତି ଦିଆଯିବ । କର୍ମଚାରୀମାନେ ଇ-ପରମିଶନ ଏବଂ ଆଇ-କାର୍ଡ ଦେଖାଇ ଅଫିସ ଯାଇପାରିବେ ।\nଟୁଇନ୍ ସିଟିରେ କାର୍ଯ୍ୟ କରୁଥିବା ସଂସ୍ଥାଗୁଡ଼ିକ ବର୍ତ୍ତମାନ https://cp.erp.quocent.com/ ୱେବସାଇଟ୍ ରେ ସେମାନଙ୍କ କର୍ମଚାରୀଙ୍କ ପାଇଁ ଇ-ଅନୁମତି ଆବେଦନ କରିପାରିବେ ବୋଲି ଟ୍ୱିନ୍ ସିଟି ପୋଲିସ୍ କମିଶନର ସୌମେନ୍ଦ୍ର ପ୍ରିୟଦର୍ଶୀ ସୂଚନା ଦେଇଛନ୍ତି ।\nକମିଶନର୍ ପୋଲିସର ଅଫିସିଆଲ୍ ଟ୍ୱିଟର ହ୍ୟାଣ୍ଡେଲରେ ଅପଲୋଡ୍ ହୋଇଥିବା ଏକ ଭିଡିଓ ବାର୍ତ୍ତାରେ ପ୍ରିୟଦର୍ଶୀ କହିଛନ୍ତି, "ରାଜ୍ୟ ସରକାର ଆଇଟି / ଆଇଟି ସମ୍ବନ୍ଧୀୟ କମ୍ପାନୀ ଏବଂ ଅନ୍ୟାନ୍ୟ ବେସରକାରୀ କମ୍ପାନୀ ଦ୍ୱାରା ପ୍ରସ୍ତୁତ ଲକଡାଉନ୍ ଗାଇଡଲାଇନରେ ଏକ ନିର୍ଦ୍ଦିଷ୍ଟ ସୀମା ମଧ୍ୟରେ କାର୍ଯ୍ୟ କରିବାକୁ ଅନୁମତି ଦିଆଯାଇଛି । ଏହି ନିର୍ଦ୍ଦେଶାବଳୀ ଅନୁଯାୟୀ, ଏହି କମ୍ପାନୀଗୁଡିକର କର୍ମଚାରୀମାନେ ଏକ ନିର୍ଦ୍ଦିଷ୍ଟ ସୀମା ମଧ୍ୟରେ ନିଜ କାର୍ଯ୍ୟାଳୟରେ କାର୍ଯ୍ୟ କରିପାରିବେ । ରାଜ୍ୟ ସରକାର ଏଥର ପାସ୍ ପ୍ରଦାନ ପାଇଁ କୌଣସି ବ୍ୟବସ୍ଥା କରିନାହାଁନ୍ତି । ଏହି ପ୍ରକ୍ରିୟାକୁ ସରଳ କରିବାକୁ, କମିଶନର୍ ପୋଲିସ୍ ଏକ ସିଷ୍ଟମ୍ ବିକଶିତ କରିଛି ଯାହା ବ୍ୟବହାର କରି ଇ-ଅନୁମତି ଆବେଦନ କରିପାରିବେ ।\nଘରୋଇ ସଂସ୍ଥାଗୁଡ଼ିକରେ କୋଭିଡ-୧୯ ଗାଇଡ୍ ଲାଇନ୍ ସଠିକ୍ ଭାବେ ପାଳନ କରାଯାଉଛି କି ନାହିଁ, ସେନେଇ ଯାଞ୍ଚ କରିବାକୁ ଚଢ଼ାଉ କରିପାରିବ କମିଶନରେଟ ପୋଲିସ । ପୋଲିସ ଯେକୌଣସି ଘରୋଇ ଅଫିସରେ ପଶି ଯାଞ୍ଚ କରିପାରିବ । ଏହାସହ ଯଦି ଗାଇଡ୍ ଲାଇନ୍ ଉଲଂଘନ ହୋଇଥିବା ଏବଂ ପ୍ରମାଣ ମିଳେ ତେବେ ଉକ୍ତ ସଂସ୍ଥା ବିରୋଧରେ କଡ଼ା କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ପୋଲିସ କମିଶନର ସୌମେନ୍ଦ୍ର ପ୍ରିୟଦର୍ଶୀ ସୂଚନା ଦେଇଛନ୍ତି ।\nTaggedBhubaneswarCommissionerate PoliceCorona newsE-permissionLockdownnitidinaOdisha\nPrevious Article କରୋନା ଟୀକା ନେବାପାଇଁ ପୁଅ ଦେଲାନି ମାଆକୁ ଆଧାରକାର୍ଡ! ଶେଷରେ ମାଆ ନେଲା ଏହି ନିଷ୍ପତ୍ତି। ପଢନ୍ତୁ ସମ୍ପୂର୍ଣ୍ଣ ଖବର\nNext Article ବିଶ୍ୱ ଟେଷ୍ଟ ଚ୍ୟାମ୍ପିୟାନସିପଃ ଟିମ ଇଣ୍ଡିଆର ବିଜୟ ପକ୍କା! ବିରାଟ କୋହଲି ରଚିପାରନ୍ତି ଇତିହାସ। ଜାଣନ୍ତୁ ଏହା ପଛର କାରଣ।
